ԱԺ ՀՀԿ խմբակցության պատգամավոր Գագիկ Մելիքյանի կարծիքով՝ 3-րդ նստաշրջանի ընթացքում բավականին լուրջ օրենսդրական նախաձեռնություններ են քննարկվել: Նա օրենքների արագ կերպով ընդունումն ու քիչ ժամանակով քննարկումները մեկնաբանեց ԱԺ կանոնակարգում կատարված փոփոխություններով: «Քննարկումներն արագ տեմպերով են ընթանում, քանի որ տվյալ նախաձեռնությունները լիարժեք քննարկվում են հանձնաժողովների նիստերի ընթացքում, և բոլոր պատգամավորները դրանց ակտիվ մասնակցություն են ունենում»,-ասաց նա: